Sodba Splošnega sodišča (šesti senat) z dne 27. septembra 2012 –

Heijmans proti Komisiji

(Zadeva T-360/06)

„Konkurenca – Omejevalni sporazumi – Nizozemski trg z bitumnom za tlakovanje cest – Odločba o ugotovitvi kršitve člena 81 ES – Pripis kršitvenega ravnanja“

1. Sodni postopek – Začetni procesni akt – Zahteve obličnosti – Kratek povzetek navajanih razlogov – Podobne zahteve glede očitkov, navajanih v utemeljitev razloga – Očitki, ki niso navedeni v tožbi – Splošno sklicevanje na druga pisanja, priložena tožbi – Nedopustnost – Sklicevanje na tožbo, ki jo je vložila druga tožeča stranka – Nedopustnost (Poslovnik Splošnega sodišča, člena 44(1)(c) in 48(2)) (Glej točke od 21 do 26.)

2. Konkurenca – Pravila Unije – Kršitve – Pripis – Matična in hčerinske družbe – Gospodarska enota – Merila presoje – Domneva odločilnega vplivanja matične družbe na hčerinske družbe, ki so v njeni stoodstotni lasti – Obveznosti glede predložitve dokazov družbe, ki želi ovreči to domnevo (člena 81 ES in 82 ES; Uredba Sveta št. 1/2003, člen 2) (Glej točke od 38 do 42 in 73.)

3. Konkurenca – Pravila Unije – Kršitve – Pripis – Matična in hčerinske družbe – Gospodarska enota – Merila presoje – Domneva odločilnega vplivanja matične družbe na hčerinske družbe, ki so v njeni stoodstotni lasti – Hčerinska družba, ki je v lasti vmesne družbe iz skupine, ki opravlja zelo različne dejavnosti – Okoliščina, ki ne zadošča za izpodbitje domneve (člena 81 ES in 82 ES) (Glej točko 45.)

4. Konkurenca – Pravila Unije – Kršitve – Pripis – Matična in hčerinske družbe – Gospodarska enota – Kršitev načela individualizacije kazni in sankcij – Neobstoj (člena 81 ES in 82 ES) (Glej točko 46.)

5. Konkurenca – Pravila Unije – Kršitve – Pripis – Matična in hčerinske družbe – Gospodarska enota – Merila presoje – Domneva odločilnega vplivanja matične družbe na hčerinske družbe, ki so v njeni stoodstotni lasti – Kršitev načela domneve nedolžnosti – Neobstoj – Kršitev načel sorazmernosti in enakosti – Presoja (člen 81(1) ES; Listina Evropske unije o temeljnih pravicah, člen 48; Uredba Sveta št. 1/2003, člen 2) (Glej točke od 47 do 49 in od 51 do 53.)

6. Konkurenca – Pravila Unije – Kršitve – Pripis – Matična in hčerinske družbe – Gospodarska enota – Merila presoje – Domneva odločilnega vplivanja matične družbe na hčerinske družbe, ki so v njeni stoodstotni lasti – Osebna odgovornost gospodarskega subjekta, ki je storil kršitev – Solidarna odgovornost družb, ki so del tega istega gospodarskega subjekta – Dopustnost (člena 81 ES in 82 ES) (Glej točko 50.)

7. Konkurenca – Pravila Unije – Kršitve – Pripis – Matična in hčerinske družbe – Gospodarska enota – Merila presoje – Nadzor, ki ga matična družba izvaja nad svojo hčerinsko družbo – Nujnost povezave s kršitvenim ravnanjem hčerinske družbe – Neobstoj (člena 81 ES in 82 ES) (Glej točko 67.)

8. Konkurenca – Pravila Unije – Kršitve – Pripis – Matična in hčerinske družbe – Gospodarska enota – Merila presoje – Domneva odločilnega vplivanja matične družbe na hčerinske družbe, ki so v njeni stoodstotni lasti – Dodatni dokazi, ki jih je predložila Komisija – Dokazi, ki se zahtevajo po nacionalnem pravu – Neobstoj vpliva (člena 81 ES in 82 ES) (Glej točko 70.)

Predmet

Primarno, predlog za razglasitev ničnosti Odločbe Komisije C (2006) 4090 final z dne 13. septembra 2006 v zvezi s postopkom na podlagi člena 81 [ES] (Zadeva COMP/F/38.456 – Bitumen (NL)) v delu, v katerem se nanaša na tožečo stranko, in, podredno, zahtevek za zmanjšanje zneska globe, ki ji je bila naložena z navedeno odločbo.

Izrek

1. Tožba se zavrne.